Η αντικειμενοστραφής ανάλυση τηλεπισκοπικών εικόνων στην μελέτη θεμάτων του περιβάλλοντος:
Creators: name: Κολόπτας, Ευάγγελος Ηρακλή
Publisher: name: Aristotle University of Thessaloniki
Year: 2013
Subjects: Τηλεπισκόπιση
Περιβάλλον
Αντικείμενα
Remote sensing
Objects
Environment

description: Το περιβάλλον αποτελεί ένα δυναμικό σύστημα στο οποίο λαμβάνει χώρα πλήθος ανθρώπινων δραστηριοτήτων οι οποίες το επιβαρύνουν. Οι άνθρωποι προσπαθούν να αποκομίσουν τα μέγιστα οφέλη από την συνύπαρξη τους με αυτό και δεν διστάζουν στο όνομα της τεχνολογικής και οικονομικής ανάπτυξης να προκαλούν πιέσεις με αποτέλεσμα την σταδιακή υποβάθμισή του. Το φαινόμενο του θερμοκηπίου, το πρόβλημα των δασών, η ερημοποίηση, η έλλειψη νερού, τα απειλούμενα οικοσυστήματα, η αστικοποίηση και οι φυσικές καταστροφές, αποτελούν κάποια από τα πιο σημαντικά προβλήματα, τα οποία απειλούν το περιβάλλον, και καθιστούν την δυνατότητα των ανθρώπων να ικανοποιήσουν τις μελλοντικές τους ανάγκες αβέβαιη. Η κατάσταση αυτή στην οποία έχει περιέλθει το φυσικό περιβάλλον τις τελευταίες δεκαετίες, καθιστά αναγκαία την σωστή διαχείρισή του με σκοπό την αποφυγή της περαιτέρω υποβάθμισης. Ο όρος διαχείριση περιλαμβάνει, όλες τις διαδικασίες οι οποίες είναι απαραίτητες για την μελέτη, την παρακολούθηση και τελικά την λήψη μέτρων για την προστασία των φυσικών πόρων. Σήμερα, τα διάφορα τεχνολογικά επιτεύγματα με την βοήθεια της επιστήμης παρέχουν την δυνατότητα συλλογής πληροφοριών για την επιφάνεια του εδάφους, μέσω των οποίων μπορούν να εξεταστούν και να μελετηθούν πολλά ζητήματα του περιβάλλοντος. Η επιστήμη της Τηλεπισκόπησης, μέσα από την ταξινόμηση με την βοήθεια της αντικειμενοστραφούς ανάλυσης τηλεπισκοπικών απεικονίσεων, επιτρέπει την μελέτη της κάλυψης της επιφάνειας της γης, με σκοπό την αναγνώριση των χαρακτηριστικών της. Η εφαρμογή της αντικειμενοστραφούς ανάλυσης τηλεπισκοπικών δεδομένων προέκυψε κυρίως μετά την εμφάνιση εικόνων πολύ υψηλής χωρικής ανάλυσης και από την ανάγκη για την εύρεση μιας μεθοδολογίας η οποία να μιμείται την ανθρώπινη αναλυτική σκέψη. Με την βοήθεια αυτής, μελετάται το σύνολο των χαρακτηριστικών τα οποία εντοπίζονται στην επιφάνεια της γης, με σκοπό την παρακολούθηση αυτών και των πιθανών αλλαγών, που μπορεί να πραγματοποιούνται με την πάροδο των χρόνων. Από την αστικοποίηση, και τις φυσικές καταστροφές μέχρι τα παρόχθια περιβάλλοντα, ζητήματα τα οποία εξετάζονται στην παρούσα εργασία, η αντικειμενοστραφής ανάλυση μπορεί να διαχειριστεί ένα πλήθος προβλημάτων και ζητημάτων τα οποία σχετίζονται με το σύνολο του περιβάλλοντος. Στο τέλος της εργασίας, από την συνολική βιβλιογραφική διερεύνηση η οποία πραγματοποιείται, προκύπτει ότι η αντικειμενοστραφής ανάλυση τηλεπισκοπικών δεδομένων αποτελεί μια μεθοδολογία μελέτης της κάλυψης της επιφάνειας της γης η οποία παρουσιάζει πολλά πλεονεκτήματα, σε σχέση με άλλες μεθόδους ταξινόμησης, και η συνεισφορά της στην μελέτη ζητημάτων του περιβάλλοντος είναι ιδιαίτερα σημαντική.
description: The natural environment is a dynamic system in which a vast variety of harmful human activities usually take place; the more people aim to extract from the natural sources in the name of technological and economic benefits, the wider and deeper the environmental degradation grows. The greenhouse effect, the forest problem, the desertification, the decline in water, the endangered ecosystems, the urbanism and the natural disasters are just some of the problems forming serious threats to both the natural environment and the quality of life in human communities worldwide. As a consequence, the right management of the environment becomes mandatory in order to avoid its further degradation. The environmental resources management includes all the necessary procedures from the observation and the research to the decision making towards the protection of the natural resources. Nowadays, several technological achievements along with the assistance of the scientific ones enable us to collect valuable and necessary information about the ground surface in order to examine and study various environmental issues. In particular, the science of remote sensing through the classification -using the object-oriented image analysis- forms the basis of the study on the earth’s surface, allowing us to observe, recognize and analyze its characteristics. Following the appearance of high spatialresolution images, the application of the object-oriented image analysis with remote sensing data has mainly evolved out of the necessity to find a new methodology in the study of the earth’s surface, imitating the human analytical thought. By employing the human analytical thought as the basic methodological tool, we study the total amount of earth’s surface aiming to detect the possible changes that may occur over the years. The object-oriented image analysis is able to manage a large number of problems and questions over the environment, including the urbanism, the natural disasters and the riparian environments, which are under the scope of this research. Finally, the major result of the bibliographical research pursued in this project highlights the advantages of the object-oriented image analysis of remote sensing data as a promising methodological tool for the earth’s surface, especially in concerns to other classification methodologies.